CELEX: 52018JC0022
Language: da
Date: 2018-10-26
Title: Fælles forslag til RÅDETS FORORDNING om ændring af Rådets forordning (EU) nr. 2015/735 om restriktive foranstaltninger på baggrund af situationen i Sydsudan

EUROPA-KOMMISSIONEN
            Bruxelles, den 26.10.2018
            JOIN(2018) 22 final/2
            2018/0300(NLE)
            This document replaces JOIN(2018) 22 final of 25.7.2018.Change of the sensitivity level, deletion of the marking "LIMITED".
            Fælles forslag til
            RÅDETS FORORDNING
            om ændring af Rådets forordning (EU) nr. 2015/735 om restriktive foranstaltninger på baggrund af situationen i Sydsudan
            
               
         
         
            
               BEGRUNDELSE
            
            
               1.Foranstaltningerne i Rådets afgørelse (FUSP) 2015/740 får virkning ved Rådets forordning (EU) 2015/735
                  1
               .
            
            
               2.Den 13. juli 2018 vedtog De Forenede Nationers Sikkerhedsråd ("FN's Sikkerhedsråd") resolution 2428 (2018), hvori det udtrykte dyb bekymring over de sydsudanske lederes manglende evne til at stoppe landets fjendtligheder, fordømte de fortsatte og åbenlyse overtrædelser af aftalen af 17. august 2015 om en løsning på konflikten i Republikken Sydsudan, aftalen af 21. december 2017 om indstilling af fjendtlighederne, beskyttelse af civile og humanitær adgang og Khartoumerklæringen af 27. juni 2018 samt skærpede de ved FN's Sikkerhedsråds resolution 2206 (2015) indførte restriktive foranstaltninger over for Sydsudan. 
            
            
               3.FN's Sikkerhedsråd ændrer bl.a. undtagelserne til våbenembargoen og den dertil knyttede tekniske og finansielle bistand samt kriterierne for udpegelse af de personer og enheder, der er omfattet af indefrysningen af aktiver. 
            
            
               4.Rådets afgørelse (FUSP) 2018/XXX ændrede Rådets afgørelse (FUSP) 2015/740 for at give de foranstaltninger, der er indført ved FN's Sikkerhedsråds resolution 2428 (2018), virkning. 
            
            
               5.Disse foranstaltninger falder ind under traktatens anvendelsesområde, og der bør derfor indføres regulering på EU-plan, navnlig for at sikre en ensartet anvendelse i alle medlemsstaterne. 
            
            
               6.Unionens højtstående repræsentant for udenrigsanliggender og sikkerhedspolitik og Kommissionen bør derfor foreslå, at forordning (EU) 2015/735 ændres.
            
            
               2018/0300 (NLE)
            
            
               Fælles forslag til
            
            
               RÅDETS FORORDNING
            
            
               om ændring af Rådets forordning (EU) nr. 2015/735 om restriktive foranstaltninger på baggrund af situationen i Sydsudan
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 215,
            
            
               under henvisning til afgørelse (FUSP) 2015/740 af 7. maj 2015 om restriktive foranstaltninger i lyset af situationen i Sydsudan og om ophævelse af afgørelse 2014/449/FUSP
                  2
               ,
            
            
               under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
            
            
               ud fra følgende betragtninger:
            
            
               (1)Foranstaltningerne i Rådets afgørelse (FUSP) 2015/740 får virkning ved Rådets forordning (EU) 2015/735.
            
            
               (2)Den 13. juli 2018 vedtog De Forenede Nationers Sikkerhedsråd ("FN's Sikkerhedsråd") resolution 2428 (2018), hvori det udtrykte dyb bekymring over de sydsudanske lederes manglende evne til at stoppe landets fjendtligheder, fordømte de fortsatte og åbenlyse overtrædelser af aftalen af 17. august 2015 om en løsning på konflikten i Republikken Sydsudan, aftalen af 21. december 2017 om indstilling af fjendtlighederne, beskyttelse af civile og humanitær adgang og Khartoumerklæringen af 27. juni 2018 samt skærpede de ved FN's Sikkerhedsråds resolution 2206 (2015) indførte restriktive foranstaltninger over for Sydsudan. 
            
            
               (3)FN's Sikkerhedsråd ændrer bl.a. undtagelserne til våbenembargoen og den dertil knyttede tekniske og finansielle bistand samt kriterierne for udpegelse af de personer og enheder, der er omfattet af indefrysningen af aktiver. 
            
         
         
            
               (4)Rådets afgørelse (FUSP) 2018/XXX ændrede afgørelse (FUSP) 2015/740 for at give de foranstaltninger, der er indført ved FN's Sikkerhedsråds resolution 2428 (2018), virkning. 
            
            
               (5)Disse foranstaltninger falder ind under traktatens anvendelsesområde, og der bør derfor indføres regulering på EU-plan, navnlig for at sikre en ensartet anvendelse i alle medlemsstaterne.
            
            
               (6)Forordning (EU) 2015/735 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               I forordning (EU) 2015/735 foretages følgende ændringer: 
            
            
               1.Artikel 2 affattes således:
            
            
               "Artikel 2
            
            
               Det er forbudt at yde:
            
            
               1) teknisk bistand eller udøve mæglervirksomhed i tilknytning til militære aktiviteter eller til levering, fremstilling, vedligeholdelse og anvendelse af våben og alle typer materiel i tilknytning hertil, herunder våben og ammunition, militærkøretøjer og militært udstyr, paramilitært udstyr samt reservedele hertil, direkte eller indirekte til fysiske eller juridiske personer, enheder eller organer i Sydsudan eller til anvendelse i dette land
            
            
               2) finansieringsmidler eller finansiel bistand i tilknytning til militære aktiviteter, herunder navnlig gavebistand, lån og eksportkreditforsikring, forsikring og genforsikring, ved salg, levering, overførsel eller eksport af våben og materiel i tilknytning hertil eller ved ydelse af teknisk bistand i tilknytning hertil eller mæglervirksomhed, direkte eller indirekte til fysiske eller juridiske personer, enheder eller organisationer i Sydsudan eller til anvendelse i dette land
            
            
               3) teknisk bistand, finansieringsmidler eller finansiel bistand eller udøve mæglervirksomhed i tilknytning til levering af bevæbnede lejesoldater i Sydsudan eller til anvendelse i dette land."
            
            
               2.Artikel 3 affattes således:
            
            
               "Artikel 3
            
            
               De i artikel 2 omhandlede forbud gælder ikke for levering af finansieringsmidler, finansiel bistand, teknisk bistand og mæglervirksomhed med tilknytning til:
            
            
               a) våben og dertil knyttet materiel, som udelukkende er bestemt til støtte for eller anvendelse af personel fra FN, herunder FN's mission i Republikken Sydsudan (UNMISS) og FN's midlertidige sikkerhedsstyrke i Abyei (UNISFA)
            
            
               b) beskyttelsesbeklædning, herunder skudsikre veste og militærhjelme, der midlertidigt og udelukkende til personlig brug eksporteres til Sydsudan af personel fra FN, repræsentanter for medierne, humanitært hjælpepersonale, ulandseksperter og tilknyttet personale.
            
            
               3.Artikel 4 affattes således: 
            
            
               "Artikel 4
            
            
               1. Uanset artikel 2 kan de kompetente myndigheder tillade, at der leveres finansieringsmidler, finansiel bistand, teknisk bistand og mæglervirksomhed med tilknytning til:
            
         
         
            
               a) militært udstyr, som ikke er bestemt til at dræbe, men som udelukkende er bestemt til humanitær brug eller beskyttelsesbrug, forudsat at medlemsstaten har givet sanktionskomitéen forhåndsmeddelelse i overensstemmelse med de krav, der er fastsat i punkt 6 i UNSCR 2428 (2018)
            
            
               b) våben og dertil knyttet materiel, der midlertidigt eksporteres til Sydsudan af styrkerne fra en stat, der i overensstemmelse med folkeretten udelukkende og direkte går i aktion med henblik på at lette beskyttelsen og evakueringen af sine egne statsborgere og de personer, som den har konsulært ansvar for i Sydsudan, forudsat at medlemsstaten giver sanktionskomitéen meddelelse i overensstemmelse med de krav, der er fastsat i punkt 6 i UNSCR 2428 (2018)
            
            
               c) våben og dertil knyttet materiel til eller til støtte for Den Afrikanske Unions regionale taskforce og udelukkende bestemt til regionale operationer til bekæmpelse af "Lord's Resistance Army", forudsat at medlemsstaten har givet sanktionskomitéen forhåndsmeddelelse i overensstemmelse med de krav, der er fastsat i punkt 6 i UNSCR 2428 (2018)
            
            
               d) våben og dertil knyttet materiel udelukkende til støtte for gennemførelsen af betingelserne i fredsaftalen, forudsat at medlemsstaten har opnået forhåndsgodkendelse fra sanktionskomitéen i overensstemmelse med de krav, der er fastsat i punkt 6 i UNSCR 2428 (2018)
            
            
               e) anden form for salg eller levering af våben og dertil knyttet materiel eller tilvejebringelse af bistand eller personel, forudsat at medlemsstaten har opnået forhåndsgodkendelse fra sanktionskomitéen i overensstemmelse med de krav, der er fastsat i punkt 6 i UNSCR 2428 (2018).
            
            
               2. Den pågældende medlemsstat underretter de øvrige medlemsstater og Kommissionen om alle tilladelser, der gives i medfør af stk. 1."
            
            
               4.Artikel 5, stk. 1, affattes således:
            
            
               "1. Alle pengemidler og økonomiske ressourcer, som tilhører, ejes, besiddes eller kontrolleres af fysiske eller juridiske personer, enheder eller organer, der er opført på listen i bilag I, indefryses. Bilag I omfatter fysiske eller juridiske personer, enheder og organer, der af den komité, der i henhold til punkt 16 i UNSCR 2206 (2015) er nedsat under FN's Sikkerhedsråd ("sanktionskomitéen"), er identificeret som værende fysiske eller juridiske personer, enheder og organer, der direkte eller indirekte er ansvarlige for, meddelagtige i, deltager i eller yder støtte til handlinger eller politikker, som truer freden, sikkerheden eller stabiliteten i Sydsudan i henhold til punkt 6, 7, 8 og 12 i UNSCR 2206 (2015) og punkt 14 i UNSCR 2428 (2018)."
            
            
               Artikel 2
            
            
               Denne forordning træder i kraft på dagen for offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        EUT L 117 af 8.5.2015, s. 52.
               
               
                  
                     (2)
                  
                        EUT L 117 af 8.5.2015, s. 52.